Provinsjaal Belang Fryslân

It Provinsjaal Belang Fryslân (PBF) (offisjeel Nederlânsk: Provinciaal Belang Fryslân), oant 10 july 2001: Federaasje Gemeentebelangen Fryslân (FGF), offisjeel Federatie Gemeentebelangen Fryslân en oant 23 novimber 2010: Gemeentebelangen Fryslân (GF), offisjeel Gemeentebelangen Friesland, is in provinsjale partij, dy't bestiet út in ferbûn fan in stikmannich ûnderskate gemeentlike partijen.

 Skiednis 
De partij waard oprjochte op 23 maaie 1992. De FGF die foar it earst mei oan de provinsjale ferkiezings yn 1995 en helle doe mei 2,4% prosint fan de stimmen ien sit yn de Provinsjale Steaten. Dat foel ôf; troch it súkses fan de pleatslike gemeentebelangepartijen waard der op mear rekkene. Yn 1995 waard der noch hoopt dat it it begjin foarmje soe fan in stadige opgong, mar dat wie sa net. Yn 1999 helle de partij 2,1% fan de stimmen en krige dêrmei op 'e nij ien sit. En ek yn 2003, doe't de partij ûnderwilens syn namme ynkoarte hie en as Gemeentebelangen Fryslân (ôfkoarte ta GF, mar bytiden ek ta GBF) troch it libben gie, waard der mei 1,9% fan de stimmen mar ien sit helle. By de Steateferkiezings fan 2007 mei 1,4% fan de stimmen ferlearen se dy iene sit.  Ek yn 2011 en 2019 helle de partij te min stimmen, yn 2015 die de partij net mei. By de Steateferkiezings 2023 helle de partij wer genôch stimmen foar in Steatesit, en dêrnei is de partij dêr fannijs yn fertsjintwurdige.

 Dielnimmende partijen 
De folgjende gemeentlike partijen dogge mei oan Provinsjaal Belang Fryslân:Aangesloten partijen, Provinciaal Belang Fryslân. Oproppen op 20 maaie 2023.
 Gemeente  Partij It Amelân  Algemeen Belang Ameland Dantumadiel  Gemeentebelangen Dantumadiel Harns  Harlinger Belang It Hearrenfean  Heerenveen Lokaal Noardeast-Fryslân  Gemeentebelangen Noardeast-Fryslân Eaststellingwerf  Lokaal Sociaal Ooststellingwerf Ooststellingwerfs Belang Smellingerlân  Eerste Lokale Partij (ELP) Smallingerlands Belang Súdwest-Fryslân  Gemeente Belangen Totaal Lokaal (GB-TL) De Waadhoeke  Gemeentebelangen Weststellingwerf  Blijf Stellingwarfs

 Ferkiezingen 
De partij hat bij ferskate verkiezingen de folgjende tallen sitten helle:Databank Verkiezingsuitslagen, Kiesried. Oproppen op 20 maaie 2023.
JaarStemmen%Zetels 1995 6.517  2,44%  1 / 55 1999 5.267  2,07%  1 / 55 2003 5.270  1,89%  1 / 55 2007 3.730  1,41%  0 / 43 2011 3.558  1,20%  0 / 43 2015 -  -  - 2019 5.345  1,79%  0 / 43 2023 6.891  2,03%  1 / 43

 Keppeling om utens 
 Offisjele hiemside

Kategory:Regionalistyske politike partij
Kategory:Organisaasje oprjochte yn 1992